CELEX: 62010CN0470
Language: hu
Date: 2010-09-28 00:00:00
Title: C-470/10. sz. ügy: 2010. szeptember 28-án benyújtott kereset — Európai Bizottság kontra Portugál Köztársaság

4.12.2010   
            
            
               HU
            
            
               Az Európai Unió Hivatalos Lapja
            
            
               C 328/19
            
         2010. szeptember 28-án benyújtott kereset — Európai Bizottság kontra Portugál Köztársaság
   (C-470/10. sz. ügy)
   ()
   2010/C 328/34
   Az eljárás nyelve: portugál
   
      Felek
   
   
      Felperes: Európai Bizottság (képviselők: M. França és I. V. Rogalski meghatalmazottak)
   
      Alperes: Portugál Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Portugál Köztársaság — mivel a más tagállamban jogszerűen letelepedett közösségi szabadalmi ügyvivők bármilyen átmeneti szolgáltatásnyújtásával kapcsolatban fenntartja a portugál hatóságok általi nyilvántartásba vételre és tanúsítvány kiállítására vonatkozó követelményt, és ellenőrzi az akár átmeneti szolgáltatásnyújtás keretében Portugáliába utazó közösségi szabadalmi ügyvivők szakmai képesítéseit — nem teljesítette az EUMSZ 56. cikkből és a szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelv (1) 5–7. cikkéből eredő kötelezettségeit.
            
         
               —
            
            
               A Bíróság a Portugál Köztársaságot kötelezze a költségek viselésére.
            
         
      Jogalapok és fontosabb érvek
   
   A vitatott portugál szabályozás megakadályozza, hogy a más tagállamban jogszerűen letelepedett szabadalmi ügyvivők képviselőként lépjenek fel Portugáliában az Instituto Nacional da Propriedade Industrial (INPI) előtt, amikor ez utóbbi tagállamba azért utaznak, hogy más tagállamban székhellyel rendelkező ügyfeleknek nyújtsanak szolgáltatásokat, amennyiben korábban nem teljesítették vagy az ezen intézmény általi akkreditációjukhoz vagy elismeréshez szükséges vizsgát.
   
      (1)  HL L 255., 22. o.